OpenLLM-France/wikimedia huggingface dataset:
# Touissant Luciani

Toussaint Luciani (Moca-Croce, 1937) és un polític cors. Ha estat alcalde de Moca-Croce pel Moviment per Còrsega i director d'Elf a Còrsega. Fou elegit conseller del departament de Còrsega del Sud i membre de l'Assemblea de Còrsega a les eleccions de 1982, 1984, 1986, 1992, 1998 i 1999.

## Enllaços externs

* Biografia Arxivat 2008-12-01 a Wayback Machine. (francès)
# Toughmart

Toughmart (àrab توغمرت) és una comuna rural de la província de Taroudant de la regió de Souss-Massa. Segons el cens de 2014 tenia una població total de 6.746 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Touit

Touit és un gènere d'ocells de la família dels psitàcids.

## Taxonomia

Segons la Classificació del Congrés Ornitològic Internacional (versió 2.5, 2010) aquest gènere està format per 8 espècies:
* cotorreta alapigallada (Touit stictopterus).
* cotorreta capbruna (Touit purpuratus).
* cotorreta cuadaurada (Touit surdus).
* cotorreta de Costa Rica (Touit costaricensis).
* cotorreta de set colors (Touit batavicus).
* cotorreta dorsibruna (Touit melanonotus).
* cotorreta frontblava (Touit dilectissimus).
* cotorreta multicolor (Touit huetii).

## Referències

* ↑ Comissió dels Noms dels Ocells en Català. Fundació Barcelona Zoo; Institut Català d'Ornitologia; TERMCAT, Centre de Terminologia. Edició: TERMCAT, 2017
# Tsakhur

El tsakhur és la llengua dels tsakhurs que viuen al nord de l'Azerbaidjan i sud del Daguestan. La llengua és part del subgrup lesguià de la branca daguestanesa de les llengües del Caucas oriental. Les inscripcions més antigues són del segle xiii.
Sota el poder soviètica l'educació es va fer obligatòria i universal i als anys trenta s'ensenyava el tsakhur a l'escola; després fou substituït per l'àzeri i el rus; avui dia tots els tsakhurs estan alfabetitzats i s'està intentant revitalitzar el tsakhur com a llengua escrita; els tsakhurs parlen generalment el rus, l'àzeri, el lesguià i el tsakhur (els del sud les quatre llengües i els del nord almenys tres).

## Referències

* Enciclopèdia de l'Islam, X, 617
# Tsambouna

La tsambouna (grec: Τσαμπούνα), tsampouna o askomadoura és una cornamusa pròpia de les Illes Gregues -de les Cíclades i del Dodecanès-, i forma part de la família de la gaita. És una cornamusa de doble cantonada, sense bordó, i s'infla bufant amb la boca dins d'una bossa de pell de cabra. L'instrument està molt estès a les illes gregues. La paraula és un représtec de zampogna, la paraula per als tubs de doble cantat italians. Tsampouna està etimològicament relacionat amb el grec sumfōnia (grec: συμφωνία), que significa "concòrdia o unísono de so" (de σῠν- sun-, "amb, junts" + φωνή phōnḗ, "so") i aplicat més tard a un tipus de cornamusa.

## Factura

Tradicionalment ha estat construïda pel mateix instrumentista a partir d'una pell de cabra o de be, girada del revés. Té la particularitat de tenir els dos tubs en un mateix bloc de fusta d'olivera en el qual s'insereixen dues canyes en les quals es practiquen els forats, i al qual s'acoblen les inxes.
El tub melòdic té uns 25 cms. de llargada, cinc forats i acaba en un pavelló fet de banya. El tub del bordó no és regulable. El bufador, també és de canya, i fa uns 12 cm. La decoració es limita a alguns pirogravats i a voltes a algun relleu quan el tub és d'olivera.

## Interpretació

Es toca dempeus. L'escala musical és diatònica i serveix per a la interpretació de música tradicional, sobretot danses en el temps de Nadal. Es toca o bé com a solista o bé acompanyada d'instruments de percussió com el daouli, o també amb el llaüt laghouto.

## Referències

* ↑ John Freely. The Cyclades. Cape, 1986. ISBN 978-0-224-02296-5.
* ↑ Fivos Anoyanakis. Greek popular musical instruments. Melissa, 1991. ISBN 978-960-204-004-1.
* ↑ συμφωνία, Henry George Liddell, Robert Scott, A Greek-English Lexicon, on Perseus
* ↑ Λεξικό της κοινής νεοελληνικής. Αριστοτέλειο Πανεπιστήμιο Θεσσαλονίκης, 1998, p. 1371.
# Tsakhkotn

Tsakhkotn (en armeni: Ծաղկոտն) va ser un districte situat a la part meridional de la província armènia de l'Airarat.
Limitava a l'est amb el Kogovit, al nord i oest amb el Bagrevand, i al sud amb l'Akhiovit i el Garni.

## Referències

* ↑ Toumanoff, Cyril. Studies in Christian Caucasian history. Washington: Georgetown University Press, 1963, p. 310.
# Tyrannochthonius noaensis

Tyrannochthonius noaensis és una espècie d'aràcnid de l'ordre Pseudoscorpionida de la família Chthoniidae.

## Distribució geogràfica

Es troba de forma endèmica a Nova Zelanda.

## Referències

* ↑ «Texas A&M University». Arxivat de l'original el 2014-10-13. [Consulta: 25 octubre 2016].
# Tyrannochthonius terribilis

Tyrannochthonius terribilis és una espècie d'aràcnid de l'ordre Pseudoscorpionida de la família Chthoniidae que es troba al Sud-est d'Àsia.

## Subespècies

Existeixen dues subespècies:
* Tyrannochthonius terribilis malaccensis
* Tyrannochthonius terribilis terribilis

## Referències

* ↑ (anglès)
# Tractaments protocol·laris a Andorra

La llei 12/2022, del 12 de maig, de protocol i ceremonial estableix, entre d'altres, els tractaments de les autoritats al Principat d'Andorra.
També estableix que el tractament per a les autoritats a les quals no s'adjudica un tractament específic sigui la de Distingit/ida Senyor/a i que les institucions no tenen un tractament protocol·lari.

## Abreviacions

* Excel·lentíssim/a Senyor/a: Excm. Sr. / Excma. Sra.
* Molt Il·lustre Senyor/a: M. Il·ltre. Sr. / Sra.
* Il·lustre Senyor/a: Il·ltre. Sr. / Sra.
* Magnífic/a Senyor/a: Mgfc. Sr. / Mgfca. Sra.
* Honorable Senyor/a: Hble. Sr. / Sra.

## Caps de l'Estat

* Els coprínceps tenen el tractament d'Excel·lentíssim Senyor o Senyora.
* Els representants personals dels coprínceps tenen el tractament de Molt Il·lustre Senyor o Senyora.

## Poder executiu

Tenen el tractament de Molt Il·lustre Senyor o Senyora:
* El cap de Govern.
* Els ministres.
Tenen el tractament d'Il·lustre Senyor o Senyora:
* Els alts càrrecs del Govern.

## Poder legislatiu

Tenen el tractament de Molt Il·lustre Senyor o Senyora:
* El síndic general.
* El subsíndic general.
* Els consellers generals.

## Poder judicial

Tenen el tractament de Molt Il·lustre Senyor o Senyora:
* El president i membres del Consell Superior de la Justícia.
* El president i membres del Tribunal Constitucional.
Tenen el tractament d'Il·lustre Senyor o Senyora:
* El president i membres del Tribunal Superior de Justícia.
* El president i membres del Tribunal de Corts.
Tenen el tractament de Magnífic Senyor o Senyora:
* El fiscal general.
* El fiscal adjunt.
Tenen el tractament d'Honorable Senyor o Senyora:
* Els batlles.

## Govern comunal

Tenen el tractament d'Honorable Senyor o Senyora:
* Els cònsols.
* Els consellers de Comú.

## Cos diplomàtic

Tenen el tractament d'Excel·lentíssim Senyor o Senyora:
* Els ambaixadors.
Tenen el tractament d'Il·lustre Senyor o Senyora:
* Els membres del cos consular.

## Referències

* ↑ «Llei 12/2022, del 12 de maig, de protocol i cerimonial.». Butlletí Oficial del Principat d'Andorra, pàg. 18 [Consulta: 8 març 2024].
# Trinomys yonenagae

Trinomys yonenagae és una espècie de mamífer rosegador de la família de les rates espinoses. És endèmica de l'estat de Bahia (Brasil). El seu hàbitat natural són les dunes i inclou gran part del camp de dunes del marge esquerre del curs mitjà del riu São Francisco. Està amenaçada per l'extracció de sorra del seu entorn.
Aquest tàxon fou anomenat en honor de la biòloga brasilera Yatiyo Yonenaga-Yassuda.

## Referències

* ↑ Catzeflis, F.; Patton J.; Percequillo, A.; Bonvicino, C.; Weksler, M. Trinomys yonenagae. UICN 2008. Llista Vermella d'espècies amenaçades de la UICN, edició 2008, consultada el 20 juliol 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 456. ISBN 978-0801893049.
# Traenheim

Traenheim (en alsacià Draane) és un municipi francès, situat a la regió del Gran Est, al departament del Baix Rin. L'any 1999 tenia 556 habitants.
Forma part del cantó de Saverne, del districte de Molsheim i de la Comunitat de comunes de la Mossig i del Vignoble.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 382 | 397 | 421 | 477 | 496 | 556 |

## Administració

Llista d'alcaldes :
| Període | Identitat | Partit |
| 1989-1995 | Frédéric Mochel | |
| 1995- | Evelyne Loew | |
# Trafalgar (Madrid)

Trafalgar és un barri del districte de Chamberí, a Madrid. Limita al nord amb Ríos Rosas, a l'oest amb Arapiles, a l'oest amb Almagro i al sud amb Justicia i Universidad (Centro). Es troba delimitat al nord pel carrer de José Abascal; a l'est pel carrer de Santa Engracia fins a la plaça d'Alonso Martínez, al sud pel carrer de Sagasta, la glorieta de Bilbao, el carrer de Carranza i la glorieta de Ruiz Jiménez, i a l'oest pel carrer de San Bernardo, la glorieta de Quevedo i el carrer de Bravo Murillo.
Entre els centres més destacats al barri hi ha l'Institut Homeopàtic i Hospital de San José i l'edifici oficial del Butlletí Oficial de l'Estat.

## Origen

El Barri de Trafalgar sorgí en l'eixample de Madrid que es produí a mitjan segle xix del districte de Chamberí. D'un barri de treballadors en els seus inicis, s'ha passat a ser un barri amb un marcat caràcter residencial, en l'extrem est de Chamberí

## Transport
### Metro - Rodalies

* Estació de Canal
* Estació de Quevedo
* Estació d'Iglesia
* Estació de Bilbao
* Estació d'Alonso Martínez

## Enllaços externs

* Ortofoto del districte amb els límits de cada barri
* Districtes de Madrid
* Barrio de Trafalgar Arxivat 2012-10-10 a Wayback Machine. a Madripedia, amb llicència GNU.
# Túnel romà de Furlo

El túnel romà Furlo és una obra que data del regnat de Vespasià a la Via Flamínia, al nivell de la Gola del Furlo, al nord-est d'Acqualagna (província de Pesaro Urbino Itàlia).

## El túnel romà

El túnel de Furlo està perforat a la roca, amb una longitud de 38 m, una amplària de 5,5 metres i 6 metres d'altura. Començat cap al -220 i acabat el 76 dC sota el regnat de l'emperador Vespasià, per facilitar el moviment entre Roma i l'Adriàtic per la Via Flamínia, que segueix la vall del Metaurus fins a la seva desembocadura. Aquest túnel, al qual se li va donar el nom de forulum després Furlo (és a dir, el "forat") és un dels pocs túnels de calçada romana que han arribat fins a nosaltres.

## La gola de Furlo

La Gola del Furlo és un llarg estrenyiment natural situat al llarg de l'antiga ruta de la Via Flamínia, aigües avall de la ciutat d'Acqualagna, pel fons de la qual discorre el riu Metaurus, que rep prop d'allí les aigües del seu afluent el Candigliano. En els últims anys, el tràfic per carretera es desvia a través d'un modern túnel de més de 3 km (el «pas de Furlo»), excavat a través dels Apenins.
La «gola de Furlo» és una atracció turística, elevada l'any 2001 a la categoria de «reserva natural nacional de la Gola del Furlo.»

## Imatges

* Entrada sud del túnel romà
* Interior del túnel romà
* Inscripció a l'entrada del túnel romà
* Embassament hidroelèctric a la Gola del Furlo

## Notes

* ↑ Túnels romans, Terra Antiqua

## Enllaços externs

* Els túnels romans, Terra Antiqua
# Ubá

Ubá és una ciutat de l'estat brasiler de Minas Gerais de més de 95.000 habitants.

## Personalitats

* Nelson Ned, cantant
* Ary Barroso, actor, cantant i compositor

## Referències

* ↑ «Ubá - Panorama» (en portuguès brasiler). Cidades. IBGE. [Consulta: 3 desembre 2023].
* ↑ «Ubá - História & Fotos» (en portuguès brasiler). Cidades. IBGE. [Consulta: 3 desembre 2023].
# Unilever

Unilever és una empresa britànica creada el 1929 com a resultat de la fusió de la societat neerlandesa Margarine Unie i el fabricant de sabó anglès Lever Brothers. Els grans competidors d'Unilever són Procter & Gamble, Nestlé, Mars Incorporated i Reckitt Benckiser. Fabrica i comercialitza aliments, productes d'higiene personal i cosmètics així com productes per a la neteja de la llar.

## Història

Margarine Unie als Països Baixos i Lever Brothers es van fusionar a causa de l'ús compartit d'oli de palma tant per al sabó, com per a la margarina. Unilever és a tot arreu del món amb més de cinc-centes filials.

## Operacions

Unilever és propietari de més de 400 marques com a resultat de les seves adquisicions, però, l'empresa se centra en el que s'anomena "marques de mil milions de dòlars", 13 marques que cada una aconsegueix vendes anuals de més de mil milions de dòlars americans. Les 25 principals marques d'Unilever li representen més del 70% de les vendes. Les marques estan concentrades gairebé totalment en dues categories: aliments i begudes, i cura personal i de la llar.

## Referències

* 1 2 «Unilever». Gran Enciclopèdia Catalana. Barcelona: Grup Enciclopèdia Catalana.
# Uniforme de beisbol

Un uniforme de beisbol és un tipus d'uniforme que utilitzen els jugadors del beisbol. La majoria dels uniformes de beisbol porten impresos en la part del darrere els noms i els números dels jugadors que els utilitzen. Les parts que componen un uniforme de beisbol són les samarretes, pantalons, sabatilles, mitges, gorres i guant. La majoria dels uniformes posseeixen diversos logotips i colors per distingir els equips. Els uniformes permeten distingir els dos equips.
En 1849 els Knickerbockers de Nova York, va ser el primer equip a utilitzar uniformes per jugar a beisbol. En l'actualitat, la venda de rèpliques d'uniformes i productes derivats són una important font d'ingressos per als equips de les grans lligues.

## Referències

* ↑ «Evolution of Baseball Equipment: The Uniform». 19th Century Baseball. [Consulta: March 23, 2012].

## Enllaços externs

* Història de l'uniforme de beisbol al National Baseball Hall of Fame.(anglès)
* ESPN: A pain in the butt(on) – Història del jersei de beisbol (anglès)
* How Baseball Uniforms Have Changed (Com han canviat els uniformes de beisbol Arxivat 2014-04-19 a Wayback Machine. (anglès)
# Truhanes (sèrie de televisió)

Truhanes és una sèrie de televisió còmica espanyola, emesa per la cadena Telecinco en la temporada 1993-1994. Es tracta de la continuació de la pel·lícula del mateix títol, estrenada el 1983. Cada episodi de la sèrie comptava amb un pressupost de 17 milions de pessetes.

## Argumento

La sèrie se centra en la vida de dues estafadores professionals amb personalitats oposades: Ginés Giménez (Rabal), trempat i simpàtic i Gonzalo Miralles (Fernández), sofisticat i calculador. Al costat d'ells, un nen, interpretat per Vicente Gascón, exerceix d'aprenent.

## Repartiment

* Francisco Rabal - Ginés Giménez
* Arturo Fernández - Gonzalo Miralles
* Eulàlia Ramón - Susana
* Ovidi Montllor - Manel
* Susana Bequer - Montse
* Vicente Gascón - Alfredo

## Llista d'episodis (parcial)

* El reencuentro - 5 d'octubre de 1993
** Ovidi Montllor
* Un favor se le hace a cualquiera - 2 d'octubre de 1993
* La tontina - 26 d'octubre de 1993
** Luis Ciges
* La subasta - 5 de novembre de 1993
** José María Caffarel
** Antonio Gamero
** Kiti Manver
* Dos mujeres ofendidas - 12 de novembre de 1993
** Lupita Ferrer
** Yvonne Reyes
* El restaurante francés - 19 de novembre de 1993
* Guerra al gabacho - 26 de novembre de 1993
** Marujita Díaz
* El amor no tiene edad - 3 de desembre de 1993
* La condesa polaca - 10 de desembre de 1993
** Olegar Fedoro - Kazimierz
** Irina Kuberskaya - Agneshka
** Cristina Higueras
** Ovidi Montllor
** Javier Escrivá
* Alguien llama a la puerta - 17 de desembre de 1993
* Cuatro reyes magos - 24 de desembre de 1993
** Ovidi Montllor
* Adivíneme el porvenir - 7 de gener de 1994
** Narciso Ibáñez Menta
* Yo perdí todo en veinte días - 6 de març de 1994
** Fiorella Faltoyano
* El último autobús - 21 de març de 1994
** Teresa Gimpera
* El mundo es mi camino - 6 d'abril de 1994
* Somos como niños - 3 d'abril de 1994
* El mundo es mi camino - 10 d'abril de 1994

## Premis y nominacions

* Fotogramas de Plata: Francisco Rabal, guanyador al premi de millor actor de televisió.
* TP d'Or 1993: Francisco Rabal, nominat al premi de Millor actor

## Referències

* ↑ «Telecinco cumple 25 años: recordamos 25 series que han marcado su historia (Parte 1)». Fórmula TV. Noxvo Editorial [Madrid], 05-03-2015 [Consulta: 8 març 2015].
* ↑ El estreno de 'Truhanes' convierte a Paco Rabal en estrella de TVE y Tele 5 El País. 5 d'octubre de 1993. Consultat el 6 d'octubre de 2010.
* ↑ Francisco Rabal y Arturo Fernández protagonizarán la serie 'Truhanes' El País. 5 de maig de 1993. Consultat el 19 de maig de 2012.
# Truita

* No s'ha de confondre amb tortilla.
«Truita» té aquests significats:
* Truita d'ous, aliment preparat a base d'ous
* Truita de riu, tipus de peix de riu
# Ursulina de Parma

Ursulina Veneri de Parma (Parma, 1375 – Verona, 7 d'abril de 1410) va ser una oblata benedictina declarada beata.
Ursulina, filla de Pietro Veneri i Bertolina, als onze anys va curar-se d'una greu malaltia per intercessió de sant Pere màrtir. Manuscrits conservats a l'Arxiu Estatal de Parma i al municipal de Siena, redactats pel seu confessor, testimonien que Ursulina tenia una intensa vida espiritual i contemplativa. Va ser oblata de les benedictines del monestir de Parma, tot i que mai no es lligà a cap institució monàstica.
Durant la seva vida tingué ressò el problema del cisma avinyonès que angustiava l'Església: en dues ocasions, tot i que sense èxit, es dirigí a Avinyó, acompanyada de la seva mare, per tal de convèncer Climent VII que posés fi a la divisió de l'Església.
En tornar d'un pelegrinatge a Terra Santa (1396) passà per Venècia, on deixà una in prompta tan viva de la seva santedat, que quaranta anys després la República va voler promoure la seva canonització i dedicar-li un monestir. Després que Otó III la condemnés a l'exili, després que hagués pres possessió de Parma en derrotar els Rossi, partit al qual pertanyia la família dels Veneri, morí a Verona el 7 d'abril de 1410.
El cos va ser portat a l'església de Sant Quintí per la seva mare.
La seva memòria és el 7 d'abril.

## Referències

* Beata Orsolina (Veneri) di Parma a Santi e beati (italià)
# Ursula Wolf

Ursula Wolf (Karlsruhe, 1951) és una professora de filosofia i escriptora alemanya.
Ha sigut professora de filosofia a la Universitat Lliure de Berlín, a la Universitat de Frankfurt i, actualment, a la Universitat de Mannheim, on és catedràtica d'aquesta especialitat.
Alguns dels seus llibres són:
* Das Tier in der Moral. Vittorio Klosterman, 1990
* Platons Frühdialoge. Rowohlt, 1996
* Die Philosophie und die Frage nach dem guten Leben. Rowohlt, Reinbek bei Hamburg 1999, ISBN 3-499-55572-7

## Drets dels animals

En part de la seva obra, Ursula Wolf es posiciona respecte als drets dels animals. Referint-se a l'experimentació amb animals, argumenta que el fet que alguna cosa pugui ser útil a l'ésser humà o que sigui legal, no ho fa correcte èticament. També critica que la Llei de Protecció dels Animals alemanya, segons ella té doble moral, ja que per un costat afirma que les persones tenen obligacions morals respecte als animals no humans i per altre aquestes desapareixen quan es tracta d'investigar amb ells.

## Referències

* ↑ Derechos de los animales. Publicat per Marta Tafalla (ed.) i Idea Books. 2004. ISBN 84-8236-264-X Pàgina 264.
* ↑ Úrsula Wolf Arxivat 2016-03-30 a Wayback Machine. Bioética (castellà)
* ↑ Tierversuche als ethisches Problem, a Ethik und Unterricht, 1997
# Tàngara de coroneta grisa

La tàngara de coroneta grisa (Kleinothraupis reyi) és un ocell de la família dels tràupids (Thraupidae).

## Hàbitat i distribució

Habita la selva pluvial, bosc obert i bambú, als Andes del nord-oest de Veneçuela.

## Referències

* ↑ «Tàngara de coroneta grisa». Cercaterm. TERMCAT, Centre de Terminologia. Rev. 20/10/2022(català)
# Tàngara de coroneta lleonada

La tàngara de coroneta lleonada (Tachyphonus surinamus) és un ocell de la família dels tràupids (Thraupidae).

## Hàbitat i distribució

Habita la selva pluvial, bosc obert, vegetació secundària i matolls de les terres baixes del sud-est de Colòmbia, sud i est de Veneçuela i Guaiana cap al sud fins l'est de l'Equador, nord-est del Perú i Brasil amazònic.

## Taxonomia

Arran anàlisis filogenètics s'ha proposat l'adscripció d'aquesta espècie al monotípic gènere Maschalethraupis Burns, Unitt et Mason, 2016.

## Referències

* ↑ «Tàngara de coroneta lleonada». Cercaterm. TERMCAT, Centre de Terminologia. Rev. 20/10/2022(català)
* ↑ KJ Burns, P Unitt et NA Mason. 2016. A genus-level classification of the family Thraupidae (Class Aves: Order Passeriformes). Zootaxa 4088(3): 329–354
# Tàngara de dors castany

El tàngara de dors castany (Stilpnia preciosa) és una espècie d'ocell passeriforme en la família Thraupidae.
És endèmica de l'Argentina, Brasil, el Paraguai i de l'Uruguai.
Habita els boscos temperats i degradats. S'alimenta principalment de fruits silvestres.
El mascle té la corona i el dors de color vermell ataronjat; el ventre celeste a grisenc i l'abdomen ocre; les plomes primàries són negres. La femella té el dors verd de diversos tons, la corona canyella i el ventre groc a blanc.

## Referències

* ↑ «Tàngara de dors castany». Cercaterm. TERMCAT, Centre de Terminologia. Rev. 20/10/2022(català)
# UnionWave Entertainment

UnionWave Entertainment és una agència i empresa d'entreteniment amb seu a Suïssa dedicada a promoure artistes i l'ona coreana o Hallyu. Va fer-se famosa el 2020 en presentar la primera formació de K-pop composta per membres internacionals.
El grup, anomenat Prisma, està format per cinc xicones, de les quals sols dos són coreanes. La veu principal, Daniela Lacave, és valenciana.

## Referències

* ↑ «Nuevo grupo de Kpop tendrá dos integrantes europeas». La República (Perú), 19-02-2020.
* 1 2 khan, Rimsha. «Newly established k-pop company announce new girl group with two European members». The Women Journal, 19-02-2020. Arxivat de l'original el 2020-02-23. [Consulta: 23 febrer 2020].
* 1 2 «Una valenciana, fichada por una agencia para la primera banda de K-pop con artistas internacionales». Las Provincias, 20-02-2020. [Consulta: 23 febrer 2020].
* ↑ «New K-Pop Company Announces Girl Group With 2 European Members». Koreaboo, 19-02-2020. [Consulta: 23 febrer 2020].
# Vatini

Vatini és el nom dels següents personatges:
* Publi Vatini (endeví), endeví romà
* Publi Vatini (tribú), tribú de la plebs el 59 aC
* Vatini (cortesà), cortesà de Neró
# Vatinia de repetundis

Vatinia de repetundis va ser una antiga llei romana, proposada pel tribú de la plebs Publi Vatini, l'any 59 aC quan eren cònsols Gai Juli Cèsar i Marc Calpurni Bíbul. Atorgava a l'acusador del delicte de repetundis (suborn) de recusar dues vegades al jurat del tribunal dels centumvirs. Per aquest fet va ser coneguda també com a Vatinia de recusatione. El nom de Vatinia popularis sembla que el va portar perquè el poble la va apreciar molt, i perquè l'afavoria.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 166 [Consulta: 13 abril 2022].
# Unitat perifèrica de Tessalònica

La unitat perifèrica de Tessalònica (en grec: Νομός Θεσσαλονίκης) és una unitat perifèrica de Grècia, a la regió de Macedònia Central. La seva capital és la ciutat de Salònica o Tessalònica. Correspon a l'antiga prefectura de Tessalònica.
S'estén entre el golf Thermaic.

## Vegeu també

* Unitats perifèriques de Grècia
* Prefectures de Grècia